
DR.30.10.2018                                                                                                                            103                   

 
Pertama yang ingin saya sentuh ialah aset dan kesiapsiagaan ATM. Isu ini telah 

dibangkitkan oleh dua Ahli Yang Berhormat iaitu Yang Berhormat Setiawangsa dan Yang 
Berhormat Pasir Mas di mana telah mencadangkan agar semakan atau kajian ke atas aset-
aset ATM dan kuasa tembakan milik ATM yang sedia ada dilaksanakan. Hasil daripada kajian 
ini perlu dibuat penambahbaikan aset bagi memastikan kesiapsiagaan ATM berada di tahap 
tertinggi.  

Yang Berhormat Setiawangsa juga mencadangkan agar pembelian aset baharu 
yang moden serta canggih yang boleh digunakan secara menyeluruh bukan sahaja oleh ATM 
tetapi turut boleh digunakan dalam misi kemanusiaan bencana alam.  

Tuan Yang di-Pertua, Kementerian Pertahanan dan ATM memberi jaminan bahawa 
keupayaan dan tahap kesiapsiagaan aset ketenteraan negara berada di tahap yang baik dan 
berupaya mempertahankan kedaulatan negara, keutuhan wilayah dan kesejahteraan 
ekonomi negara daripada sebarang bentuk ancaman. Di samping itu, kementerian juga 
sedang mengambil beberapa langkah penambah baikkan hala tuju pembangunan ATM 
termasuk melaksanakan kajian ke atas aset-aset strategik ketenteraan bagi memastikan ia 
berada dalam keadaan yang terbaik berdasarkan kepada ancaman semasa dan persekitaran 
keselamatan strategik serantau dan global supaya selari dengan kajian semula Dasar 
Pertahanan Negara, strategi ketenteraan negara dan Pelan Pembangunan Keupayaan 
Dimensi Keempat Angkatan Tentera Malaysia yang dilaksanakan.  

Kementerian Pertahanan percaya road map atau Pelan Pembangunan Keupayaan 
jangka panjang ATM yang komprehensif dengan kelengkapan yang berteknologi tinggi dan 
disepadukan dengan pembangunan modal insan yang berkualiti serta turut mengambil kira 
faktor ancaman luar serta keperluan untuk misi bantuan kemanusiaan dan bencana alam 
dapat direalisasikan terutama dalam membantu pihak berkuasa awam. Ia juga bertujuan 
supaya sistem pertahanan negara lebih mampan dan efisien serta dapat memberi 
sumbangan terhadap misi kemanusiaan di samping menaikkan imej negara.  

Namun begitu, rancangan pembangunan dan penambahan kekuatan aset 
ketenteraan ini juga akan disesuaikan dengan kemampuan kewangan negara. Sebagai 
makluman Yang Berhormat juga pihak kementerian sedang dalam proses semakan semula 
Dasar Pertahanan Negara dan bercadang untuk menyediakan satu kertas putih pertahanan 
yang akan menggariskan prinsip dan strategi pertahanan serta Pelan Pembangunan 
Keupayaan ATM yang terkini. Tuan Yang di-Pertua... 

 Tuan Ahmad Fadhli bin Shaari [Pasir Mas]: Yang Berhormat Menteri, minta 
pencelahan sedikit.  

 Timbalan Yang di-Pertua [Tuan Nga Kor Ming]: Yang Berhormat Pasir Mas. 

 Tuan Mohamad bin Sabu: Jangan banyak sangat. Maghrib.  

 Tuan Ahmad Fadhli bin Shaari [Pasir Mas]: Terima kasih Yang Berhormat 
Menteri. Saya hendak tanya tentang isu peralatan dan kesiapsiagaan ini. Kita sering 
mendengar ketika Pakatan Harapan dan masih berada di luar kerajaan dahulu dan juga 
dibangkitkan di dalam Parlimen ini beberapa kali tentang skandal-skandal yang berlaku di 
Kementerian Pertahanan. Saya hendak tanya Yang Berhormat Menteri setakat manakah 
komitmen kerajaan hari ini menyiasat skandal lalu dan setakat manakah tindakan diambil. 
Terima kasih. 

 Tuan Mohamad bin Sabu: Akan ada jawapan itu kemudiannya. Isu kedua yang 
saya ingin sentuh ialah berkaitan dengan ancaman siber. Isu ini juga telah dibangkitkan oleh 
Yang Berhormat Setiawangsa sebab Setiawangsa ini kawasan dia banyak penghuni tentera. 
Maka dia banyak bercakap hal ketenteraan. Sebagai makluman Yang Berhormat, pihak 
kementerian melalui insentif pertahanan siber di peringkat Kementerian Pertahanan dan ATM 
telah menubuhkan Cyber Defence Operations Centre atau dikenali dengan CDOC. Semua 
ditubuhkan oleh kerajaan dahulu yang bertujuan melaksanakan operasi mengesan, 
menangkis dan melindungi sistem dan rangkaian ICT Kementerian Pertahanan sejak 2016. 

■1920 

Pusat operasi ini juga merupakan one stop centre bagi mengendalikan mitigasi 
terhadap kes-kes insiden keselamatan siber yang dikesan serta memastikan objektif sistem 
maklumat iaitu kerahsiaan, integriti dan ketersediaan dapat dicapai. Sea dock ATM telah 
beroperasi sepenuhnya pada 2017. Ia berkemampuan untuk membantu secara berterusan 



Pertama yang ingin saya sentuh ialah aset dan kesiapsiagaan ATM. Isu ini telah. dibangkitkan oleh dua Ahli Yang Berhormat iaitu Yang Berhormat Setiawangsa dan Yang Berhormat Pasir Mas di mana telah mencadangkan agar semakan atau kajian ke atas aset- aset ATM dan kuasa tembakan milik ATM yang sedia ada dilaksanakan. Hasil daripada kajian ini perlu dibuat penambahbaikan aset bagi memastikan kesiapsiagaan ATM berada di tahap tertinggi. Yang Berhormat Setiawangsa juga mencadangkan agar pembelian aset baharu yang moden serta canggih yang boleh digunakan secara menyeluruh bukan sahaja oleh ATM tetapi turut boleh digunakan dalam misi kemanusiaan bencana alam. Tuan Yang di-Pertua, Kementerian Pertahanan dan ATM memberi jaminan bahawa keupayaan dan tahap kesiapsiagaan aset ketenteraan negara berada di tahap yang baik dan berupaya mempertahankan kedaulatan negara, keutuhan wilayah dan kesejahteraan ekonomi negara daripada sebarang bentuk ancaman. Di samping itu, kementerian juga sedang mengambil beberapa langkah penambah baikkan hala tuju pembangunan ATM termasuk melaksanakan kajian ke atas aset-aset strategik ketenteraan bagi memastikan ia berada dalam keadaan yang terbaik berdasarkan kepada ancaman semasa dan persekitaran keselamatan strategik serantau dan global supaya selari dengan kajian semula Dasar Pertahanan Negara, strategi ketenteraan negara dan Pelan Pembangunan Keupayaan Dimensi Keempat Angkatan Tentera Malaysia yang dilaksanakan. Kementerian Pertahanan percaya road map atau Pelan Pembangunan Keupayaan jangka panjang ATM yang komprehensif dengan kelengkapan yang berteknologi tinggi dan disepadukan dengan pembangunan modal insan yang berkualiti serta turut mengambil kira faktor ancaman luar serta keperluan untuk misi bantuan kemanusiaan dan bencana alam dapat direalisasikan terutama dalam membantu pihak berkuasa awam. Ia juga bertujuan supaya sistem pertahanan negara lebih mampan dan efisien serta dapat memberi sumbangan terhadap misi kemanusiaan di samping menaikkan imej negara. Namun begitu, rancangan pembangunan dan penambahan kekuatan aset ketenteraan ini juga akan disesuaikan dengan kemampuan kewangan negara. Sebagai makluman Yang Berhormat juga pihak kementerian sedang dalam proses semakan semula Dasar Pertahanan Negara dan bercadang untuk menyediakan satu kertas putih pertahanan yang akan menggariskan prinsip dan strategi pertahanan serta Pelan Pembangunan Keupayaan ATM yang terkini. Tuan Yang di-Pertua... Tuan Ahmad Fadhli bin Shaari [Pasir Mas]: Yang Berhormat Menteri, minta pencelahan sedikit. Timbalan Yang di-Pertua [Tuan Nga Kor Ming]: Yang Berhormat Pasir Mas. Tuan Mohamad bin Sabu: Jangan banyak sangat. Maghrib. Tuan Ahmad Fadhli bin Shaari [Pasir Mas]: Terima kasih Yang Berhormat Menteri. Saya hendak tanya tentang isu peralatan dan kesiapsiagaan ini. Kita sering mendengar ketika Pakatan Harapan dan masih berada di luar kerajaan dahulu dan juga dibangkitkan di dalam Parlimen ini beberapa kali tentang skandal-skandal yang berlaku di Kementerian Pertahanan. Saya hendak tanya Yang Berhormat Menteri setakat manakah komitmen kerajaan hari ini menyiasat skandal lalu dan setakat manakah tindakan diambil. Terima kasih. Tuan Mohamad bin Sabu: Akan ada jawapan itu kemudiannya. Isu kedua yang saya ingin sentuh ialah berkaitan dengan ancaman siber. Isu ini juga telah dibangkitkan oleh Yang Berhormat Setiawangsa sebab Setiawangsa ini kawasan dia banyak penghuni tentera. Maka dia banyak bercakap hal ketenteraan. Sebagai makluman Yang Berhormat, pihak kementerian melalui insentif pertahanan siber di peringkat Kementerian Pertahanan dan ATM telah menubuhkan Cyber Defence Operations Centre atau dikenali dengan CDOC. Semua ditubuhkan oleh kerajaan dahulu yang bertujuan melaksanakan operasi mengesan, menangkis dan melindungi sistem dan rangkaian ICT Kementerian Pertahanan sejak 2016. #1920. Pusat operasi ini juga merupakan one stop centre bagi mengendalikan mitigasi terhadap kes-kes insiden keselamatan siber yang dikesan serta memastikan objektif sistem maklumat iaitu kerahsiaan, integriti dan ketersediaan dapat dicapai. Sea dock ATM telah beroperasi sepenuhnya pada 2017. Ia berkemampuan untuk membantu secara berterusan.